hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu zh hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
"Szabadon szárnyalhatok!" -Interjú a Jopo fashion megálmodójával - Csak csináld Magadért
A szívet-lelkét teszi a munkájába. Azon szerencsések közé tartozik, akinek a hobbija a munkája.  Sok anyuka ismeri a nevét a Facebook csoportokban. Kreatív és nagyon ügyes, de emellett nagyon kedves, közvetlen, szimpatikus anyuka társamat ismerhettem meg benne. Büszke lehet több mint 4000 követőjére, a rengeteg visszatérő vásárlójára. Igaza van, amikor azt mondja : “Csak azt másolják, ami jó!” Arra buzdítalak másold a lelkesedését, a vállalkozókedvét, bátorságát, szorgalmát, kitartását a következő interjúalanyomnak, aki Popon Marietta – a Jopo Fashion megálmodója, létrehozója.
Úgy gondolom, anyukaként jön belőlünk az elhatározás, hogy szeretnénk valamit alkotni. Egyetértesz ezzel? Nálad mikor és hogyan érlelődött meg a Jopo Fashion gondolata. Miért éppen sapkák a fő profilod? Esetleg zavart a szegényes választék, ez ellen akartál tenni, vagy éppen a kisfiad örömét szem előtt tartva gondoltad, hogy másoknak is tetszenének az általad készített termékeket?
Nem feltétlenül! Igazából mindig is az olyan dolgok, területek érdekeltek, ahol saját ötleteimet, fantáziámat használhattam fel. Kisfiam születése előtt több területen is kipróbáltam magam (irodai munka, kereskedelem, vendéglátás)! Kerestem a helyem, majd elvégeztem egy sminkes sulit, tetováltam, fotóztam. Végre alkothattam! Ezek után mindenképp az volt a fő célom, hogy olyan dologgal foglalkozzak, melynek fő mozgatórugója a kreativitás és kézügyesség! SIKERÜLT!
A Jopo Fashion gondolata viszont abszolút anyukaként született meg bennem, melyet maximálisan a kisfiamnak, Borisznak köszönhetek. Tulajdonképpen egy „kósza” ötletnek indult, álmomban sem mertem volna gondolni, hogy ekkora érdeklődésre és keresletre tesz majd szert. Igen, zavart az, hogy sosem tudtam vásárolni olyan sapit és sálat a kisfiamnak ami praktikus, vagány de egyben egyedi is és esetleg még ráadásként kifejezi a gyerek személyiségét és érdeklődését is. DE! Természetesen az, hogy minden egyes kisfiamnak készített sapi után láttam Borisz örömét és boldogságát, adta meg a kezdő lökést , hogy merjek nagyobbat lépni és megismertetni az emberekkel a Jopo sapi szetteket !
Sejtem, hogy nem lehet egyszerű tevékenység gyermek és munka mellett. Hogyan osztod be az idődet? Mennyire tudsz előre tervezni? Van valami hatékonyságot növelő praktikád?
Nagyon nehéz ! Mindig is olyan ember voltam és vagyok is, aki nehezen tudja beosztani az idejét. Ha egy nap 48 órából állna, az is kevés lenne! 😀 Mondhatni, minden nap harcolok az idővel, próbálok gazdálkodni vele, de mindig jön egy váratlan dolog vagy esemény, ami borítja az egész tervet . Ha valakinek van hatékonyságot növelő praktikája, KÉREM ossza meg velem is. 😀
Akkor is készítenéd a sapkákat, ruhákat, ha nem lenne ekkora az érdeklődés? Magad vagy mások öröme az elsődleges?
Mindkettő! Nagyon szeretek örömet okozni másoknak is, de nyilván ha nem lenne ennyi pozitív visszajelzés és érdeklődés akkor elgondolkoznék azon, mit csinálhatok rosszul és próbálnék változtatni! Ha ezek után sem menne, maradna a saját öröm. 
Mi az, amit legjobban szeretsz benne? A készítés melyik folyamatáért lelkesedsz leginkább? Le tudnád írni azt az érzést, amikor elkészülsz egy nagyobb kihívást jelentő rajzzal, egy egyedi darabbal?
Szabadon szárnyalhatok!! Nagyon szeretem a munkám, mely egyben a hobbim is! A legjobban természetesen a rajzolás mellett újítani, kitalálni, alkotni szeretek . Nehéz lenne most megfogalmaznom azt az érzést … Egy szó viszont szerintem mindent elmond: FANTASZTIKUS!
Mi okozza a legnagyobb kihívást, nehézséget? Mennyire bánt, amikor másolnak, ellopják ötleteidet? Foglalkozol ezzel, vagy mivel nem tudsz tenni ellene, nem törődsz vele?
Több ezer emberrel egy személyben tartani a kapcsolatot, a rengeteg kérdésre válaszolni nap mint nap. Sajnos az időm nagy részét ez veszi el . Őszintén?? Csak azt másolják, ami jó! Bevallom, hogy eleinte nagyon zavart, főleg az ,hogy némelyik másoló saját ötletként tünteti fel oldalán. Viszont most már inkább büszkeséggel tölt el, mert számomra nagy dolog az, hogy ENGEM másolnak 😉 Igazolás arra, hogy valamit nagyon jól csinálhatok. 
Mi az elképzelésed a jövőre nézve? Vannak új termékre, webshopra vonatkozó terveid?
Vannak ám! Mindig újabb és újabb termékeken, mintákon töröm a fejem, pontosan azért, hogy megőrizzem a dolog egyediségét és ne tömegcikket készítsek. Hála istennek ötletből sosincs hiány, időből annál inkább. A weboldal már kialakulóban, de mindenképp szeretnék egy webáruházat is főleg azért, hogy megkönnyítse a munkámat.
A jó kézügyességeden kívül még milyen tulajdonságaidat emelnéd ki, minek köszönhető szerinted a sikered?
Szorgalom, kitartás, bátorság és magabiztosság, de mindenképpen köszönhetem a páromnak is aki rengeteget segít és támogat abban, hogy mindig elérjem a kitűzött céljaimat!
Mi az, amit az első három helyre sorolnál, ha meghallod a szót, sikerélmény?
Jelen esetben mindenképpen a vásárlók elégedettsége, a rengeteg pozitív visszajelzés , a hatalmas érdeklődés és számomra nagyon fontos dolog az, hogy azzal foglalkozhatok, amit szívből szeretek. Úgy gondolom, hogy a termékeimmel nemcsak egy ruhadarabot vagy sapit vásárolnak meg az emberek, hanem az szívem , lelkem és életem egy pici darabját is .
Hogyan fejeznéd be a mondatot: Szeretném megmutatni az embereknek, hogy ….
ha hisznek magukban, bármire képesek lehetnek!
Próbáld ki magad több területen, hogy rájöjj, mi is az, ami igazán Te vagy, ahol úgy érzed, a helyeden vagy. Ha van egy ötleted, ne hagyd annyiban, vágj bele, jelöld ki a célt és indulj el az úton. Legyél egyedi és szánj rá időt, energiát! Csináld, amit szeretsz és amiben jó vagy! Folyamatosan törekedj  a még jobbra, az új ötletekre.
- DeakEmberAgnes 0 hozzászólás
Ezeket is érdemes megnézni
A futás legális drog, amit receptre íratnék fel -Interjú Tündével
“Jó érzés, hogy látod megvalósulni az ötleteidet” – A maximalizmus a sikerének titka?
„Fogyasszanak több gyümölcsöt és zöldséget a gyerekek” Interjú a GagaBu létrehozójával, Hujbert Vikivel
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése